Norashikin Mohd Seth

Toh Puan Norashikin binti Dato' Mohd Seth (17 Januari 1930 – 2 Julai 2010) isteri Timbalan Perdana Menteri Malaysia II, Tun Dr Ismail Abdul Rahman. 

Antara anak mereka ialah bekas Anggota Parlimen Sungai Benut, Mohamed Tawfik Ismail. Tun Dr Ismail dilantik sebagai Timbalan Perdana Menteri Malaysia ketika darurat kedua yang disebabkan oleh kesan Peristiwa 13 Mei. Sebelum itu, Tun Dr. Ismail merupakan Menteri Keselamatan Dalam Negeri serta Duta Besar Malaysia pertama ke PBB.

Keluarga
Norashikin ialah anak ke-lima daripada lima orang adik beradik. Abang sulungnya ialah Kapten Adnan Bin Dato' Mohd Seth yang dilatih di School of Infantry, Breacon, Wales, United Kingdom yang kemudiannya merupakan Kuartermaster di Rejimen Askar Melayu DiRaja, abang keduanya ialah Jeneral (Bersara) Tan Sri Dato' Mohd Ghazali Mohd Seth merupakan pegawai tentera dari Royal Military Academy Sandhurst, United Kingdom & yang merupakan bekas Panglima ATM ke-6. Kedua kakaknya bernama Zainon & Salmiah. Ayahnya, Dato' Mohd Seth Mohd Said merupakan bekas Setiausaha Kerajaan Negeri Johor ke-6 & memangku Menteri Besar Johor sewaktu Misi Kemerdekaan ke Lancaster House, London, United Kingdom bersama Tunku Abdul Rahman Putra Al-Haj.

Meninggal dunia
Toh Puan Norashikin meninggal dunia pada 2 Julai 2010 di Hospital Pakar Damansara, Petaling Jaya, Selangor kerana sakit tua. Jenazahnya telah dibawa ke kediamannya di Taman Tun Dr. Ismail, Kuala Lumpur untuk penghormatan terakhir dan seterusnya disemadikan di Lingkaran Makam Pahlawan, Masjid Negara, Kuala Lumpur. Toh Puan Norashikin merupakan wanita kedua negara yang disemadikan di Makam Pahlawan selepas menteri wanita pertama Malaysia, iaitu bekas Menteri Kebajikan Am, Tun Fatimah Hashim.

 Rujukan 

Kategori:Kelahiran 1930
Kategori:Kematian 2010
Kategori:Orang Malaysia berketurunan Melayu
Kategori:Pasangan Timbalan Perdana Menteri Malaysia
Kategori:Orang dari Johor
Kategori:Orang dari Johor Bahru